paragraph_text: Eternija, izmišljeni planet u franšizi Gospodari svemira na kojem žive glavni likovi poput He-Mana i Skeletora. Glavni grad planetarnog kraljevstva naziva se Eternos i njime vlada kralj Randor sa kraljicom Marlenom. U središtu grada nalazi se Kraljevska palača. Osim tog, na Eterniji postoje i druga kraljevstva koja naseljavaju druge vrste. Neki od pripadnika tih vrsta su Stratos, vladar ljudi ptica sa sjedištem u lebdećem gradu Avionu, koji se nalazi visoko u Mističnim planinama te Buzz-Off, čovjek pčela i kapetan Andrinosa.